
ŠIAULIŲ MIESTO SAVIVALDYBĖS ADMINISTRACIJOS
SOCIALINIŲ PASLAUGŲ SKYRIUS

Šiaulių miesto savivaldybės tarybai




2023 m. gegužės 8 d.
Šiauliai


Sprendimo projekto tikslas yra pakeisti Šiaulių miesto savivaldybės tarybos 2019 m. liepos 4 d. sprendimu Nr. T-300 „Dėl Šiaulių miesto savivaldybės šeimos komisijos sudėties ir nuostatų patvirtinimo“ patvirtintą Šiaulių miesto savivaldybės Šeimos komisijos (toliau –Šeimos komisija) sudėtį, atsižvelgiant į tai, kad Šeimos komisijos sudėtis buvo patvirtinta Šiaulių miesto savivaldybės tarybos 2019-2023 m. kadencijos laikotarpiui. Naujai sudaromos Šeimos komisijos sudėtis tvirtinama Šiaulių miesto savivaldybės tarybos 2023-2027 metų kadencijos laikotarpiui.
Sprendimo projektas parengtas vadovaujantis Lietuvos Respublikos šeimos stiprinimo įstatymo 14 straipsnio 1 dalies 2 punktu. Savivaldybės tarybos kompetencija šeimos politikos srityje yra sudaryti šeimos  komisiją. 
Dėl komisijos narių delegavimo į Šeimos komisiją buvo kreiptasi į Šiaulių miesto savivaldybės mero patarėją, l. e. Tarybos sekretoriaus pareigas, institucijas ir įstaigas bei nevyriausybines organizacijas Šiaulių mieste, dirbančias su šeimomis ir vaikais

Šiaulių miesto savivaldybės šeimos komisijos sudėtis ir nuostatai, patvirtinti Šiaulių miesto savivaldybės tarybos 2019 m. liepos 4 d. sprendimu Nr. T-300 „Dėl Šiaulių miesto savivaldybės šeimos komisijos sudėties ir nuostatų patvirtinimo“. 

Priėmus sprendimą nenumatytos naujos teisinio reglamentavimo nuostatos. 

Teigiamos pasekmės - įgyvendinta Lietuvos Respublikos šeimos stiprinimo įstatymo 14 straipsnio 1 dalies 2 punkto nuostata. Neigiamų pasekmių nėra.

Priėmus sprendimą bus keičiama Šeimos komisijos sudėtis, patvirtinta Šiaulių miesto savivaldybės tarybos 2019 m. liepos 4 d. sprendimu Nr. T-300 „Dėl Šiaulių miesto savivaldybės šeimos komisijos sudėties ir nuostatų patvirtinimo“.

Sprendimui įgyvendinti nereikės priimti papildomų teisės aktų.

Sprendimo įgyvendinimui papildomų biudžeto lėšų nereikės.
Sprendimo projekto antikorupcinis vertinimas nebuvo atliekamas, nes šis projektas nėra susijęs nė su vienu atveju, nurodytu Lietuvos Respublikos korupcijos prevencijos įstatymo 8 straipsnio 1 dalyje.
Sprendimo projektą parengė Šiaulių miesto savivaldybės administracijos Socialinių paslaugų skyriaus vedėja Ramutė Pilypienė. Tiesioginis rengėjas – Socialinių paslaugų skyriaus vyr. specialistė – Vaidotė Vitkauskienė, tel. (8 41) 386 464.

Vedėja 	 					  Ramutė Pilypienė



